Stesen LRT Salak Selatan

Stesen LRT Salak Selatan ialah stesen LRT yang terletak di Salak Selatan, Kuala Lumpur, Malaysia dimana perkhidmatan Laluan Sri Petaling berkhidmat di stesen ini. Stesen ini dinamakan sempena lokasi stesen yang terletak di pekan Salak Selatan. Stesen ini dibuka kepada awam pada 11 Julai 1998.

Ciri-ciri stesen

Lokasi
Stesen ini terletak di sepanjang Jalan Sri Permaisuri 10, Salak Selatan, Kuala Lumpur. Di sebelah timur stesen adalah Bandar Seri Permaisuri manakala di sebelah barat stesen adalah pekan Salak Selatan. Juga terletak kira kira 500m barat daya stesen adalah Persimpangan Hubungan Timur Barat  Lebuhraya Sungai Besi (Besraya).

Pelan stesen

Stesen ini adalah stesen atas tanah dimana aras platform terletak di atas tanah. Stesen ini mempunyai dua platform sisi untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu,  terdapat sebuah kawasan parkir terbuka yang menempatkan 83 petak parkir kereta.

Pintu stesen 

Stesen LRT Salak Selatan dapat dicapai dengan menggunakan dua pintu masuk dan keluar, iaitu Pintu A dan Pintu B.

Perkhidmatan bas
Bas RapidKL laluan T402 dan 580 berkhidmat di stesen ini.

Rujukan

Laluan Sri Petaling
Stesen RapidKL